ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА

Избори за общински съветници и кметове на 27.10.2019 г.

**П Р О Т О К О Л**

**№ 10**

**Гр. Трявна, 26.09.2019 г.**

Днес, 26.09.2019 г. се състоя заседание на Общинска избирателна комисия - гр. Трявна /ОИК/, назначена с Решение № 697 - МИ/23.08.2019 г. на ЦИК.

На заседанието присъстват: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Виолета Гатева Ганева – Иванова, Елена Емилова Горанова, Цвета Ангелова Тодорова – Стойчева, Славчо Колев Славчев, Иван Генов Симеонов и Радослав Петев Дамянов.

Отсъства: Валентина Кънчева Иванова.

На лице е законоустановения кворум, съгласно разпоредбите на чл. 85, ал. 3 от Изборния кодекс, и комисията може да заседава и взема решения.

Заседанието бе открито в 15.00 часа под председателството на Антоанета Иванова – председател на ОИК –Трявна.

**Антоанета Иванова:**

Уважаеми колеги, откривам заседанието на ОИК – Трявна. Заседанието ще се проведе при следния

***ДНЕВЕН РЕД:***

1. Определяне поредността на номерата на независимите кандидати, издигнати от инициативни комитети, местни коалиции, регистрирали кандидатски листи в бюлетината за произвеждане на избори за общински съветници и кметове на 27.10.2019г.;

2. Разглеждане и произнасяне по жалба;

3. Разни.

Има ли други предложения за промени и актуализация в предложения дневен ред: не постъпват такива.

Гласували: „За“ – Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Виолета Гатева Ганева – Иванова, Елена Емилова Горанова, Цвета Ангелова Тодорова – Стойчева, Славчо Колев Славчев, Иван Генов Симеонов и Радослав Петев Дамянов.

„Против“ – няма.

**По т. 1 от дневния ред: Докладва председателят Антоанета Иванова.**

**Иванова:** Предлагам проект за Решение № 88 – МИ от 26.09.2019 г.

На основание чл. 423, ал.2  от ИК и предвид Решение № 1184-МИ/ 25.09.2019г. на ЦИК, ОИК Трявна взе предвид, че с посоченото по-горе решение на ЦИК, чрез жребий е определила поредните номера в бюлетината на партиите и коалициите, регистрирани в централната избирателна комисия за участие в изборите. В правомощията на ОИК е да определи  номерата на независимите кандидати, издигнати от инициативни комитети и на местните коалиции, регистрирали кандидатски листи в бюлетината за гласуване в изборите за общински съветници и за кметове насрочени за 27 октомври 2019 година, като същите следват номерата на партиите и коалициите, определени чрез жребия в ЦИК, съгласно поредността на регистрацията им в ОИК по входящ регистър. На местни коалиции и на инициативни комитети, които не са регистрирали кандидатски листи на територията на общината, в бюлетината за съответния вид избор не се определя номер и не се оставя празен ред.

Въз основа на изтегления жребий в ЦИК и на регистрираните кандидатски листи на партиите, коалициите, местните коалиции и инициативните комитети ОИК определя и подрежда номерата в бюлетината и утвърждава образеца на бюлетината за съответния вид избор.

С оглед на изложеното и на основание чл. 87, ал. 1, т. 1, във вр. с чл. 423, ал.2 от  Изборния кодекс и Решение № 1184-МИ/ 25.09.2019г. на ЦИК, ОИК Трявна

**РЕШИ:**

Определя номерата на независимите кандидати, издигнати от инициативни комитети, и на местните коалиции, регистрирали кандидатски листи в бюлетината за гласуване в изборите за общински съветници и за кметове насрочени за 27 октомври 2019 година по номера следващи партиите и коалициите, определени чрез жребий в ЦИК, както следва:

**№ 67** - Инициативен комитет за издигане на Иво Цветанов Балевски за независим кандидат за общински съветник в Община Трявна за участие в изборите за общински съветници в община Трявна на 27 октомври 2019 г.;

**№ 68** - Местна коалиция „МИР /Коалиция БСП за България, Политическа партия „МИР“, Политическа партия „АБВ“/“

**№ 69** - Коалиция АЛТЕРНАТИВАТА НА ГРАЖДАНИТЕ /Движение 21/ за участие в изборите за общински съветници и кмет в община Трявна на 27 октомври 2019 г.;

**№70** –Местна коалиция „БЪЛГАРСКИ СОЦИАЛДЕМОКРАТИ“ (БЪЛГАРСКИ СОЦИАЛДЕМОКРАТИ, ЗЕМЕДЕЛСКИ СЪЮЗ АЛЕКСАНДЪР СТАМБОЛИЙСКИ) за участие в изборите за общински съветници и кмет в община Трявна на 27 октомври 2019 г.;

**№ 71** – Инициативен комитет за издигане на Кольо Михайлов Станев за независим кандидат за общински съветник в Община Трявна за участие в изборите за общински съветници и кмет в община Трявна на 27 октомври 2019 г.;

Решението да се обяви на таблото на ОИК - Трявна и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл.88 от ИК.

Гласували: „За“ – Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Виолета Гатева Ганева – Иванова, Елена Емилова Горанова, Цвета Ангелова Тодорова – Стойчева, Славчо Колев Славчев, Иван Генов Симеонов и Радослав Петев Дамянов.

„Против“ – няма.

**По т. 2 от дневния ред: Докладва председателят Антоанета Иванова.**

**Иванова:** Предлагам проект за Решение № 89 – МИ от 26.09.2019 г.

Постъпила е Жалба вх. № 103/26.09.2019 г. в Общия регистър на ОИК – Трявна, /Жалба вх. № 1- МИ/26.09.2019 г. от регистъра на жалбите на ОИК – Трявна/, с която Областния координатор на ПП „Герб“, г-н Цветомир Цвятков Михов твърди, че кандидат за кмет на Община Трявна, г-жа Гергана Ганчева, която е регистрирана с Решение № 74-МИ/23.09.2019 Г. на ОИК – Трявна, е нарушила разпоредбите на чл. 161, ал. 1, чл. 175 и чл. 182 от Изборния кодекс, като не е излязла в платен или неплатен отпуск, като на 25.09.2019 г. е провеждала родителски срещи на класовете в училище и с действията си скрито е провеждала предизборна агитация извън срока по чл. 175 от Изборния кодекс и в нарушение на чл. 182 от ИК – на територията на учебно заведение.

ОИК – Трявна извърши проверка и установи следното:

Г-жа Ганчева е регистрирана като кандидат за кмет на Община – Трявна с Решение № 74-МИ/23.09.2019 г. на ОИК – Трявна по предложение на Местна коалиция „БЪЛГАРСКИ СОЦИАЛДЕМОКРАТИ“ /БЪЛГАРСКИ СОЦИАЛДЕМОКРАТИ, ЗЕМЕДЕЛСКИ СЪЮЗ „АЛЕКСАНДЪР СТАМБОЛИЙСКИ“/. Решението е обявено на 23.09.2019 г. на сайта на ОИК – Трявна и на определеното общодостъпно място, където е поставено таблото на комисията.

ОИК – Трявна счита жалбата за неоснователна, поради следното:

Г-жа Ганчева като Директор на СУ „Петко Рачев Славейков“, няма качеството на държавен или местен орган, нито заема служба в администрацията на държавен или местен орган. Същата се намира в трудово правоотношение, сключено по реда на чл. 217, ал. 2 от Закона за предучилищното и училищното образование.

В жалбата се твърди, че нарушението е извършено на 25.09.2019г. Решението на ОИК – Трявна за регистрацията на кандидата е обявено на сайта и на таблото на комисията на 23.09.2019 г., от която дата е започнал да тече тридневния срок по чл. 88 от ИК за неговото оспорване. Срокът е изтекъл на 26.09.2019 г., на която дата решението за регистрация на кандидата е влязло в сила.

От 26.09.2019 г. до 30.10.2019 г. на г-жа Гергана Ганчева е разрешен законоустановен отпуск.

В жалбата не се сочат действия, които да представляват предизборна агитация по смисъла на § 1, т. 17 от Изборния кодекс.

На основание гореизложеното и чл. 87, ал. 1 от ИК, ОИК – Трявна

РЕШИ:

Оставя без уважение Жалба вх. № 103/26.09.2019 г. в Общия регистър на ОИК – Трявна, /Жалба вх. № 1- МИ/26.09.2019 г. от регистъра на жалбите на ОИК – Трявна/, подадена от г-н Цветомир Цвятков Михов - Областен координатор на ПП „Герб“.

На основание чл. 88 от Изборния кодекс, решението подлежи на оспорване пред ЦИК София, в тридневен срок, считано от обявяването му.

Решението да се обяви на таблото на ОИК – Трявна и да се публикува на интеренет страницата на комисията.

Гласували: „За“ – Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Виолета Гатева Ганева – Иванова, Елена Емилова Горанова, Цвета Ангелова Тодорова – Стойчева, Славчо Колев Славчев, Иван Генов Симеонов и Радослав Петев Дамянов.

„Против“ – няма.

**По т. 3 от дневния ред: Докладва председателят Антоанета Иванова.**

**Иванова:** Предлагам проект за Решение № 90 – МИ от 26.09.2019 г.

Постъпило е предложение входирано под № 106/26.09.2019г. в общия регистър от ПП „ВОЛЯ” с кандидат под № 2, а именно: Митко Василев Андреев.

С Решение №87-МИ от 24.09.2019г. на ОИК – Трявна е заличена регистрацията на кандидат за общински съветник  под № 2 - Румяна Петкова Колева.

Представителя на коалиция ПП „ВОЛЯ” предлага ново предложение като общински съветник под № 2 в листата на кандидати за общински съветници да бъде включен на Митко Василев Андреев.

Налице са изискванията визирани в Изборния кодекс и са приложени изискуемите документи към предложението.

ОИК –Трявна извърши проверката по чл.414, ал.2 от ИК за данните на кандидата, въз основа на служебна справка от Звено „ГРАО” на общинаТрявна.

Изпълнена е служебната проверка по чл. 397, ал.1 от ИК, чрез въвеждане на данните на кандидатите в платформата за публикуване на данни на ЦИК, като резултатът от нея не показа несъответствие със заявените данни.

ОИК –Трявна приема за установено въз основа на служебно известните й факти /определен брой мандати за общински съветници в изборен район 0735, влязло в сила Решение №13-МИ/11.09.2019 г. на ОИК –Трявна за регистрация на партията за участие в изборите за общински съветници/, представените документи и декларираните данни от кандидатите, че са изпълнени изискванията на чл. 156, ал.1, чл.158, чл.397, чл.412, ал.1 и ал.2,чл.413, ал.1 и §1, т. 5 от Допълнителните разпоредби от ИК и кандидатската листа на Политическа партия „ВОЛЯ“, следва да бъде допълнена за участие в изборите за общински съветници в община Трявна на 27.10.2019г.

На основание чл.85, ал.1, чл.87, ал.1, т.14 и чл.417, ал.1, ал.5, изр.2 от Изборния кодекс, Общинска избирателна комисия  - Трявна

**РЕШИ:**

            ДОПЪЛВА  и РЕГИСТРИРА  в кандидатска листа под № 2 - Митко Василев Андреев предложен от ПП „ВОЛЯ”.

Общинска избирателна комисия – Трявна да издаде удостоверение на регистрираните кандидати.

            Решението подлежи на оспорване пред ЦИК по реда на чл. 88 от Изборния кодекс.

Гласували: „За“ – Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Виолета Гатева Ганева – Иванова, Елена Емилова Горанова, Цвета Ангелова Тодорова – Стойчева, Славчо Колев Славчев, Иван Генов Симеонов и Радослав Петев Дамянов.

„Против“ – няма.

Поради изчерпване на дневния ред заседанието бе закрито.

Председател: Антоанета Добринова Иванова

Секретар: Рачо Иванов Рачев